**Johann Georg August Wirth** (1798–1848) var en tysk jurist og journalist. Han var blant de viktigste initiativtakerne til Hambachfesten i 1832, og var overbevist om pressefrihetens grunnleggende betydning for et fritt samfunn. Wirth utga tidsskriftene *Kosmopolit* og *Die Tribüne* der han kritiserte regjeringen og arbeidet for et konstitusjonelt monarki. Han kjempet mot sensuren og fikk god nytte av sine juridiske kunnskaper til å komme fri av den.

*Die Tribüne* er i ettertid vurdert som en av de viktigste liberaldemokratiske aviser i den tyske og europeiske Vormärz. Avisen analyserte ikke bare utviklingen av den tyske stat, men også den til andre europeiske land. I 1832 avisen forbudt av Forbundsdagen. Wirth og Philipp Jacob Siebenpfeiffer ble tiltalt for høyforræderi, men frifunnet. Kort tid etter ble de to arrestert på ny for å ha fornærmet offentlig myndighet og dømt til to års fengsel. Siebenpfeiffer klarte å rømme, men Wirth sonet straffen ferdig i Kaiserslautern. Wirth ble etter løslatelsen satt under politiovervåkning, men lyktes å flykte via Frankrike til Thurgau i Sveits.

I Wirths forsvarstale i 1833 hevdet han mer radikale posisjoner. Han krevde en fri *republikk* med alminnelig stemmerett for menn og uten privilegier for byene, alt dette i en tysk enhetsstat. Senere, mellom Vormärz og revolusjonen i 1848/49, dreide hans oppfatninger seg i nasjonalistisk og delvis rasistisk retning. Den tyske folkesjel (*Volkstum*) anså han overlegen den til så vel kolonier som nabostaten Frankrike. Mot slutten av livet vendte hans synspunkter seg i retning av et reelt monarki, med atskilte rådgivningsorganer hentet fra henholdsvis adel og borgerskap.

Han utga i 1840 i Konstanz avisen *Deutsche Volkshalle* og skrev *Geschichte der Deutschen (Tyskernes historie).* I 1847 flyttet han til Karlsruhe og ble innvalgt til Frankfurtparlamentet fra fyrstedømmet Reuß-Schleiz-Lobenstein, en del av dagens Bayern.

Wirth regnes av Arbeitsgemeinschaft Orte der Demokratiegeschichte å være blant de viktigste personer som i løpet av de siste 200 år, har bidratt til dannelsen av demokratiet i Tyskland.

* Portrett av Wirth, kunstner er ukjentPortrett av Wirth, kunstner er ukjent
* Deutsche Tribune, siste utgave 21.mars 1832.*Deutsche Tribune*, siste utgave 21.mars 1832.
* Minneplakett på huset der Wirth ble født: En forkjemper for frihet og rett.Minneplakett på huset der Wirth ble født: *En forkjemper for frihet og rett.*
* Minnesmerket over Deutsche Tribune, foran Freiheitshalle i Hof, Bayern.Minnesmerket over *Deutsche Tribune*, foran *Freiheitshalle* i Hof, Bayern.

Se også
-------

* Det tyske demokratiets pionerer

Referanser
----------

1. ↑   Gemeinsame Normdatei, besøkt 11. mai 2014[Hentet fra Wikidata]
2. ↑   Gemeinsame Normdatei, besøkt 21. desember 2014[Hentet fra Wikidata]
3. ↑   www.deutsche-biographie.de[Hentet fra Wikidata]
4. ↑   demokratie-geschichte.de[Hentet fra Wikidata]
5. ↑   Gemeinsame Normdatei, besøkt 30. desember 2014[Hentet fra Wikidata]
6. ↑   static.demokratiegeschichte.eu[Hentet fra Wikidata]
7. 1 2  «Johann Georg August Wirth». *demokratie-geschichte.de* **(engelsk)**. Besøkt 24. august 2022.
8. 1 2  «Johann Georg August Wirth - 1 Buch - Perlentaucher». *www.perlentaucher.de*. Besøkt 24. august 2022.
9. ↑  «Johann Georg August Wirth (Hg.): Deutsche Tribüne (1831 - 1832) - Perlentaucher». *www.perlentaucher.de*. Besøkt 24. august 2022.
10. ↑  Biographie, Deutsche. «Wirth, Georg August - Deutsche Biographie». *www.deutsche-biographie.de* **(tysk)**. Besøkt 24. august 2022.
11. ↑  «100 Köpfe der Demokratie». *demokratie-geschichte.de*. Besøkt 23. juli 2021.

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** HDS **·** NKC
 |